
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση των ετήσιων εισφορών των ασφαλισμένων του 
Ταμείου Π ρονοΐας Εργοληπτών Δη μοοίων Έργων. 1 

Αύξηση των συντάξεων του Ταμείου Αρωγής Υπαλλή¬ 
λων Υπουργείου Βιομηχανίας. 2 

Αδεια κατοχής Β’θέσης στον Αθανάσιο Λαγοδήμο. .. 3 
Εκμίοθωση στον Αλιευτικά Συνεταιρισμό Βιστωνίδας 
και Βιστωνικού Κόλπου (ΠΟΡΤΟ ΛΑΓΟ) «Ο ΑΓΙΟΣ 
ΝΙΚΟΛΑΟΣ·, Γεωθερμικού Δυναμικού Γεωθερμι¬ 
κού Χώρου ευρισκομένου στην περιοχή Πόρτο— 


Λόγο του Νομού Ξάνθης. 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ212/1780 (1) 


Αύξηση των ετήσιων εισφοτών των ασφαλισμένων του Τα¬ 
μείου Προνοΐας Εργοληπτών Δημοσίων Έργων. 

0 ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 8 του άρθρου 13 του Ν. 2335/ 
1995 (Α'185). 

2. Τις διατάξεις του άρθρου 15 του Π. Δ/τος 213/19Θ2 
(Α' 102). 

3. Τις διατάξεις των άρθρων 23 παρ. 1,26 παρ. 1 του Ν. 
1558/1985 (Α'137). 

4. Τις διατάξεις του Π. Δ/τος 372/1995 <Α' 201). 

5. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081 /1992 
(Α 154). 

6. Τις διατάξεις του άρθρου 71 του Ν. 2084/1992 (Α' 
16 5) και την από το Σεπτέμβριο 1993 ουνταχθείσα αναλο- 
γιστική μελέτην από την Εταιρεία ΡτυάβπίΐΒΐ Ε.Π.Ε. και την 
από 15.5.1995 αναλογκπική έκθεση της Δ/νσης Αναλσγι- 
στικών Μελετών της Γ.Γ.Κ.Α. 

β. Το γεγονός ότι με την παρούσα απόφαση δεν προκα- 
λεΐται δαπάνη στον Προϋπολογισμό του Ταμείου Πρό¬ 
νοιας Εργοληπτών Δημοσίων Έργων. 

7. Την γνώμη του Δ.Σ. του Ταμείου Προνοίος Εργολη¬ 
πτών Δημοσίων Έργων, που διατυπώθηκε κατά τις 36η/ 
18.10.1994 και 14η/2/1996 συνεδριάσεις του. 


8. Την αριθ. 80239/30.10.1995/Β' 909 κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων. 

9. Την γνώμη του Συμβουλίου Κοινωνικής Ασφάλισης 
που διατυπώθηκε κατά τις 57/4.1.1995 και 83η/ 
18.10.1995 συνεδριάσεις του της ΚΗ' περιόδου, αποφα¬ 
σίζουμε: 

Αρθρο μόνο 

Το εδάφιο α' της παρ. 1 του άρθρου 4 του Ν.Δ. 75/ 
1948, όπως αντικαταστάθηκε με το άρθρο 21 του Ν. 
1278/1982 και ισχύει μετά την τροποποίησή του με τις 
διατάξεις του άρθρου μόνου του Π. Δ/τος 273/1994 (Α’ 
144), αντικαθίσταται ως ακολούθως: 

«α. Ετήσιες εισφορές των μέχρι 31.12.1992 ασφαλι¬ 
σμένων εργοληπτών δημοσίων έργων, οι οποίες καθορί¬ 
ζονται ως εξής: 

αα) Για τους εργολήπτες που έχουν πτυχίο (ΜΕΕΠ) Α’ 
και Β’ τάξης, δραχμές είκοσι μία χιλιάδες (21.000) το 
χρόνο. 

ββ) Για τους εργολήπτες που έχουν πτυχίο (ΜΕΕΠ) Γ 
και Δ' τάξης, δραχμές είκοσι πέντε (25.000) το χρόνο». 

Η απόφαση αυτή να δημόσιευθεί στην Εφημερίδα της 
Κυβερνήοεως. 

Αθήνα, 20 Νοεμβρίου 1995 

οΥΦΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

-- 

Αριθ. 147/1703 (2) 

Αύξηση των συντάξεων του Ταμείου Αρωγής Υπαλλήλων 
Υπουργείου Βιομηχανίας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (ΑΊ 65). 

2. Τις διατάξεις των άρθρων 23 παρ. 1, περίπτ. στ', 24 
παρ. 1 και 2, περίτττ. γ' και 27 παρ. 1, περίπτ. δ' του Ν. 
1558/1985 (Α' 137) σε συνδυασμό με τις διατάξεις του Π. 
Δ/τος 372/1996 (Α' 201). 

3. Τις διατάξεις του άρθρου 29Α του Ν. 1558/1985 (Α' 
137), όπως προσετέθησαν με τις διατάξεις του άρθρου 27 

του Ν. 2081/1992 (Α’ 164). 

4. Το γεγονός ότι από τις διατάξεις της απόφασης αυτής 
προκαλεΐται δαπάνη σε βάρος του προϋπολογισμού του 
Ταμείου Αρωγής Υπαλλήλων Υπουργείου Βιομηχανίας 
ύψους 5,7 εκ. δρχ. περίπου για το τρέχον οικονομικό έτος, 
για την οποία έχει εγγραφεί πίστωση στο ΚΑΕ 0621. 

5. Τις διατάξεις του άρθρου 7 του Ν. 1275/1982 (Α’ 
100). 

6. Τις διατάξεις του άρθρου 14 του Ν. 2297/1995 (Α' 
50). 

7. Την από 12.10.1995 οικονομική έκθεση τηςΔ/νσης 
Αναλογιστικών Μελετών της Γ.Γ.Κ.Α. 

8. Τη γνώμη του Δ.Σ. του Ταμείου Αρωγής Υπαλλήλων 
Υπουργείου Βιομηχανίας που διατυπώθηκε στην αριθ. 
874/26.9.1995 συνεδρίαση αυτού. 

9. Την αρ. 80239/1995 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων, για την ανάθεση αρμοδιοτήτων, αποφασί¬ 
ζουμε: 

Οι συντάξεις του Ταμείου Αρωγής Υπαλλήλων Βιομηχα¬ 
νίας αυξάνονται από 1.1.1995 κατά ποοοστό 3% επί του 
ποσού αυτών, όπως έχει διαμορφωθεί την 31η Δεκεμ¬ 
βρίου 1994 και κατά ποσοστό 3% από 1 ης Ιουλίου 1995 
επί του ποσού αυτών, όπως θα έχει διαμορφωθεί την 30η 
Ιουνίου 1995, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1995 

Ο ΥΦΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

Αριθ. Φ.124/Β2.4280 (3) 

Αδεια κατοχής Β' θέσης στον Αθανάσιο Λαγοδήμο. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/1982 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων», όπως συμπληρώθηκε με την παρ. 6 του άρ¬ 
θρου 48 του Ν. 1404/1983. 

2. Το αριθ. 459/2.11.1983 Π.Δ. (ΦΕΚ 157/29.11.1983 
τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.1991 τ. 

Α’). 

4. Τα αριθ. 14874/632/6/87, 11527/507/10.5.58 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/1989 
(ΦΕΚ 76/14.3.1989 τ. Α’). 

6. Το αριθ. 953389/25.10.1995 έγγραφο του Πανεπι¬ 
στημίου Πειραιώς. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.1992 τ. Β', αποφασίζουμε: 

Παρέχουμε την άδεια στον Αθανάσιο Λαγοδήμο, επί¬ 
κουρο καθηγητή του Τμήματος Οργάνωσης και Διοίκησης 
Επιχειρήσεων του Πανεπιστημίου Πειραιώς, προ κειμένου 
να κατέχει και θέση Γενικού Διευθυντού της Ανώνυμης 
Εταιρείας Βιομηχανικής Έρευνας και Τεχνολογικής Ανά¬ 
πτυξης Βιομηχανίας Τροφίμων - ΕΤΑΤ Α.Ε. (που ανήκει 
στη ΓΓΕΤ του ΥΒΕΤ) για χρονικό διάστημα ενός έτους. 


Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν. 1256/1982. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους αποδοχών της 
άλλης θέσης. 

Η απόφαση αυτή να δημοαιευθεί στην Εφημερίδα της 
Κυβέρνησης. 

Αθήνα, 16 Νοεμβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-4- 

Αριθ. Δ9/Β-Δ/Φ268/01Κ. 23767 (4) 

Ε«μίσθωση στον Αλιευτικά Συνεταιρισμό Βιστωνίδας και 
Βιστωνικού Κόλπου (ΠΟΡΤΟ ΛΑΓΟ) «Ο ΑΓΙΟΣ ΝΙΚΟ¬ 
ΛΑΟΣ», Γεωθερμικού Δυναμικού Γεωθερμικού Χώρου 
ευρισκομένου στην περιοχή Πόρτο-Λάγσ του Νομού 
Ξάνθης. 

ΟΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τον Ν.1475/84 όπως τροποποιήθηκε με τον 
Ν.2244/94 (άρθρο 8). 

2. Τις διατάξεις του Μεταλλευτικού Κώδικα (Ν.Δ. 210/ 
73/ΦΕΚ277/Α/5-10-73). 

3. Τις διατάξεις του Π.Δ. 381/89 (ΦΕΚ 168/Α/ 
16-6-89) «Περί Οργανισμού του Υπουργείου Βιομηχα¬ 
νίας, Ενέργειας και Τεχνολογίας». 

4. Την από 20-9-94 αίτηση του Αλιευτικού Συνεταιρι¬ 
σμού Βιστωνίδος και Βιστωνικού Κόλπου«Ο ΑΓΙΟΣ ΝΙΚΟ¬ 
ΛΑΟΣ» Σ.Π.Ε. 

(Αρ. Πρωτ. εισερχομένου ΥΒΕΤ 20796/319/ 

26- 9-94). 

5. Το έγγραφο ΥΒΕΤ/ΓΔΦΠ/Δ9/Φ268/20796/319/ 

27- 9-94. 

6. Το έγγραφο του Αλιευτικού Συνεταιρισμού Βιστωνί- 
δος και Βιστωνικού Κόλπου Πόρτο Λάγο Αγιος Νικόλαος 
Α.Π./36/21-12-94 (Α.Π. εισερχομένου εις ΥΒΕΤ 27801/ 
411/27-12-94 ) με συνημμένα: 

α. Τοπογραφικό διάγραμμα 1:100.000 (ΙΝϋΕΧ ΜΑΡ) 
όπου η αιτούμενη περιοχή περιγράφεται με αζιμουθιακές 
συντεταγμένες και αποτυπώνεται η θέση του αιτουμένου 
Γ/θ χώρου ως και του Γ/θ πεδίου Νέας Κεσσάνης. 

β. Προκαταρκτική τεχνο-οικονομική μελέτη σχετικά με 
την χρήση των Γ/θ ρευστών στις τάφρους διαχείμασης 
των ψαριών της Λίμνης Βιστωνίδος. 

γ. Πρόγραμμα ερευνητικών εργασιών με χρονοδιά¬ 
γραμμα και αναλυτικό προϋπολογισμό, 
δ. Καταστατικό του Αλιευτικού Συνεταιρισμού, 
ε. Αντίγραφο ισολογισμών των δύο τελευταίων ετών, 
στ. Άδεια της Νομαρχίας Ξάνθης για την δυνατότητα 
εκτέλεσης γεωτρήσεως εντός του αιτουμένου Γ/θ χώρου. 

7. Τα έγγραφα ΥΒΕΤ/ΓΔΦΠ/Δ9/8Φ268/27801/ 

9-1-95 και Δ9/Β/Φ268/6404/30-3-95 προς ΙΓΜΕ. 

8. Το έγγραφο του ΙΓΜΕ Α.Π. 450/19-5-95. 

9. Το έγγραφο του ΥΒΕΤ/ΓΔΦΠ/Δ9/Β/Φ268/11741/ 
1-6-95. 

10. Το από 21-7-95 έγγραφο του Αλιευτικού Συνεται¬ 
ρισμού Βιστωνίδος και Βιστωνικού Κόλπου « Ο ΑΓΙΟΣ ΝΙ¬ 
ΚΟΛΑΟΣ» με Α.Π. 13 (Α.Π. εισερχομένου στο ΥΒΕΤ 
15772/181 /26-7-95) με συνημμένα: 

α. Εγγυητική επιστολή ΑΓΡΟΤΙΚΗΣ ΤΡΑΠΕΖΑΣ της Ελ¬ 
λάδος Κατάστημα Ξάνθης Αριθμός 26/95 20.000.000 
δρχ. εξαμήνου διάρκειας και 

β. Έγγραφο της ΑΝΑΠΤΥΞΙΑΚΗΣ ΞΑΝΘΗΣ Α.Ε. Α.Π. 
72/14-6-95 όπου βεβαιώνεται η ένταξη του έργου Ανά¬ 
πτυξη και εκμετάλλευση Γ/θ Δυναμικού Λίμνης Βιστωνί- 
δος και χρήση του στις εγκαταστάσεις ιχθυοκαλλιέργειας 
του Αλιευτικού Συνεταιρισμού Βιστωνίδος και Βιστωνικού 
Κόλπου «0 ΑΓΙΟΣ ΝΙΚΟΛΑΟΣ» στο Κοινοτικό Πρόγραμμα 
1-ΕΑϋΕΒ II. 

11 ■ Το από 8-8-95 διευκρινιστικό ΡΑΧ της εταιρείας 
ΓΕΩΘΕΡΜΙΚΗ ΕΛΛΑΔΟΣ που έχει συντάξει την Τεχνι- 
κο-οικονομική Έκθεση για λογαριασμό του Αλιευτικού 
Συνεταιρισμού Βιστωνίδος και Βιστωνικού Κόλπου (ΠΟΡ- 
ΤΟ-ΛΑΓΟ) «Ο ΑΓΙΟΣ ΝΙΚΟΛΑΟΣ». 

12. Την Κοινή απόφαση του Πρωθυπουργού και του 
Υπουργού Βιομηχανίας, Ενέργειας και Τεχνολογίας Α.Π. 
Δ15/Φ.19/19143/22-9-1995 περί Αναθέσεως αρμοδιο¬ 
τήτων στον Υφυπουργό Βιομηχανίας Ενέργειας και Τε¬ 
χνολογίας Κωνσταντίνο Βρεττό, αποφασίζουμε: 

Εγκρίνουμε, σύμφωνα με την παρ.3 του άρθρου 2 του 
Ν.1475/84 όπως τροποποιήθηκε με τον Ν.2244/94 (άρ¬ 
θρο 8), την εκμίσθωση στον Αλιευτικό Συνεταιρισμό Βι¬ 
στωνίδος και Βιστωνικού Κόλπου (ΠΟΡΤΟ ΛΑΓΟ) «ΑΓΙΟΣ 
ΝΙΚΟΛΑΟΣ» του δικαιώματος έρευνας και εκμετάλλευ¬ 
σης του Γεωθερμικού Δυναμικού (ΓΘΔ) που εμπεριέχεται 
στο υπέδαφος του Γ εωθερμικού Χώρου (ΓΘΧ) που βρί¬ 
σκεται στην περιοχή Πόρτο Λάγο του Νομού Ξάνθης, 
εκτάσεως περίπου 5.657,4 στρεμμάτων τα όρια του 
οποίου καθορίζονται από τις κάτωθι αζιμουθιακές συντε¬ 
ταγμένες που αναφέρονται στο Κέντρο Φύλλου Χάρτου 
(ΚΦΧ) ΞΑΝΘΗ, 1:100.000 με κέντρο Φ=41*15' καιλ=+1" 
15 '. 

Στοιχεία πολυγώνου: 


α/α 

κορυφή 

X 

Υ 

1 

Β 

15,850.00 

-27,350.00 

2 

Γ 

14,450.00 

-28.750.00 

3 

Δ 

12,220.00 

-27,100.00 

4 

Ε 

12,300.00 

-26,140.00 

5 

Α 

14,500.00 

-26,200.00 

1 

Β 

15,850.00 

-27,350.00 


Εμβαδόν πολυγώνου Ε = 5.657,400.00 στρεμμ. 

Ο ανωτέρω Γ/θ χώρος απεικονίζεται στο τοπσγραφικώ 
σχεδιάγραμμα κλίμακας 1:50.000 και 1:100.000 τα οποία 
είναι ενσωματωμένα στην προκαταρκτική τεχνο-οικονο- 
μική μελέτη την οποία έχει υποβάλλει ο Αλιευτικός Συνε¬ 
ταιρισμός Βιστωνίδος και Βιστωνικού Κόλπου (Πόρτο 
Λάγο) «Ο ΑΓΙΟΣ ΝΙΚΟΛΑΟΣ». 

Το εκμισθούμενο Γ/θ Δυναμικό θα χρησιμοποιηθεί στις 
τάφρους δαχείμασης των ψαριών της Λίμνης Βκπωνί- 
δας. 

Η ως άνω έγκριση παρέχεται υπάτους κάτωθι όρους και 


περιορισμούς οι οποίοι θα περιληφθοϋν στην συνομολο- 
γηθησομένη σύμβαση μισθώσεως: 

1. Διάρκεια μισθώσεως. 

Η διάρκεια μισθώσεως ορίζεται σε δεκαπέντε χρόνια 
(15). Ο Υπουργός ΒΕΤ, ύστερα από αίτηση του μισθωτή η 
οποία υποβάλλεται μέσα στο πρώτο εξάμηνο του τελευ¬ 
ταίου έτους της μισθώσεως, μπορεί να παρατείνει τη διάρ- 
κειά της για δεκαπέντε (15) ακόμη χρόνια, εφόσον διαπι¬ 
στωθεί ότι έχουν πραγματοποιηθεί οι στόχοι της συνομο- 
λογηθησσμένης συμβάσεως σε ό,τι αφορά στην έρευνα 
και εκμετάλλευση του Γεωθερμικού Δυναμικού στην 
υπόψη περιοχή. Η διαπίστωση γίνεται με απόφαση του 
Υπουργού ΒΕΤ εντός προθεσμίας έξι (6) μηνών από της 
υποβολής στην Υπηρεσία της αιτήσεως του μισθωτή. Αν 
μέσα στην εξάμηνη προθεσμία δεν έχει εκδοθεί η ως άνω 
Υπουργική Απόφαση, το περί παρατάοεως αίτημα γίνεται 
αυτοδίκαια δεκτό. 

Η παράταση της μισθώσεως θα γίνει, επί ποινή ακυρό¬ 
τητας, με συμβολαιογραφική πράξη από τη λήξη της αρχι¬ 
κής μισθώσεως και θα κοινοποιηθεί στον Υπουργό ΒΕΤ 
εμπρόθεσμα. 

Η παράλειψη του μισθωτή για οποιονδήποτε λάγο να 
προ βει στην εμπρόθεσμη σύνταξη και κοινοποίηση στον 
Υπουργό ΒΕΤ της συμβολαιογραφικής πράξεως παρατό- 
σεως της συμβάοεως μισθώσεως, συνεπάγεται τη λύση 
της και την κατάπτωση της κατατεθειμένης εγγυήσεως 
υπέρ του Δημοσίου. 

Σιωπηρή παράταση της μισθώσεως δεν επιτρέπεται. Με 
τη λήξη της μισθώσεως ο μισθωτής υποχρεούται να παρα- 
δώσει το μίσθιο στο Δημόσιο, διαφορετικά είναι υποχρεω¬ 
μένος να καταβάλει στο Δημόσιο ποινική ρήτρα 50.000 
δρχ. για κάθε ημέρα καθυστέρησης της παράδοσης, 
πλέον των αναλογούντων μισθωμάτων και λοιπών επιβα¬ 
ρύνσεων. 

2. Εγκατάσταση μισθωτή 

Η εγκατάσταση του μισθωτή στο μίσθιο θα γίνει με πρω¬ 
τόκολλο παροδόσεως και παραλαβής που θα υπογράφουν 
εκπρόσωπος του ΥΒΕΤ και μισθωτής και θα αναγράφονται 
σε αυτά τυχόν υπάρχοντα κτίοματα, εγκαταστάσεις πόσης 
φύσεως ή άλλα έργα δημοσίας ωφέλειας. Η εγκατάσταση 
του μισθωτή πρέπει να έχει πραγματοποιηθεί το πολύ 
μέσα οε τρεις (3) μήνες από την ημέρα υπογραφής της 
συμβάσεως-μισθώσεως. 

Ο μισθωτής, μετά την εγκατάστασή του υποχρεούται να 
οριοθετήσει το μίσθιο με σταθερά και μόνιμα ορόσημα 
ύψους 60 εκατοστών ανά 40 μέτρα 
Εάν ο μισθωτής, για οποιονδήποτε λόγο, δεν συμπράξει 
στην εμπρόθεσμη σύνταξη του πρωτοκόλλου παραδό- 
σεως και παραλαβής του μισθίου, η μίσθωση λύεται αυτο¬ 
δικαίως και η σχετική εγγύηση που έχει κατατεθεί καταπί¬ 
πτει υπέρ του Δημοσίου. 

Εάν το ΥΒΕΤ δεν προέλθει μέσα στην παραπάνω προ¬ 
θεσμία στις απαραίτητες ενέργειες για την παράδοση του 
παραπάνω χώρου, η μισθώτρια δικαιούται να εγκαταστα¬ 
θεί σ’ αυτόν χωρίς τη σύμπραξη του Δημοσίου. Στην περί¬ 
πτωση αυτή η μισθώτρια υποχρεούται στη σύνταξη πρωτο¬ 
κόλλου αττογραφής και παραλαβής, αντίγραφο του οποίου 
θα πρέπει να υποβάλει στο ΥΒΕΤ σε δέκα (10) ημέρες 
από την κατά τα άνω παραλαβή. 

3. Έρευνα 

Η έρευνα επιτρέπεται αποκλειστικά και μόνο εντός του 
εκμισθωμένου γεωθερμικού χώρου <ΓΘ>0. Ο μισθωτής 

υποχρεούται να διενεργήσει έρευνες (γεωλογική, πετρο- 
γραφική, θερμομετρική, γεωφυσική, γεωχημική) προκει- 
μένου να μελετήσει και αξιολογήσει το γεωθερμικό ενδια¬ 
φέρον του εκμισθωμένου χώρου και τα φυσικοχημικά χα¬ 
ρακτηριστικά ταυ πιθανού γεωθερμικού ρευστού. 

Ειδικότερα η έρευνα θα έχει σαν σκοπό την ανεύρεση 
κατάλληλων γεωθερμικών ρευστών (θερμών νερών), ικα¬ 
νής παροχής και θερμοκρασίας για την επαρκή θέρμανση 
των τάφρων διαχείμασης ψαριών στις εγκαταστάσεις 
ιχθυοκαλλιέργειας του Αλιευτικού Συνεταιρισμού Βιστωνί- 
δος και Βιστωνικού Κόλπου «Ο ΑΓΙΟΣ ΝΙΚΟΛΑΟΣ». Για 
την αποτελεσματικότητα του προτεινόμενου έργου απαι¬ 
τούνται Γ/θ ρευστά 400 και παροχή 100 γτ^/Η. Ως εκ τού¬ 
του θα απαιτηθεί πλήρης γεωθερμική έρευνα που θα πε¬ 
ριλαμβάνει: 

1. θερμομετρική έρευνα που θα έχει σαν στόχο τη μέ¬ 
τρηση των θερμοκρασιών στο βάθος ή στην κεφαλή των 
γεωτρήσεων της ευρύτερης περιοχής για την περιχάραξη 
της γεωθερμικής ανωμαλίας. 

Η θερμομέτρηση θα γίνει με τετράκλωνο θερμόμετρο 
πλατίνης. 

2. Γεωφυσική έρευνα, θα εκτελεστούν δύο τουλάχι¬ 
στον γεωηλεκτρικές τομές συνολικού μήκους 2 χιλιομέ¬ 
τρων. Οι διασκοπήσεις θα γίνουν ανά 250 μέτρα. 

Στόχος θα είναι η εκτίμηση του πάχους του αδιαπέρα- 
του καλύμματος (οβρ γοοΚ) και του βάθους και πάχους της 
θερμής υδροφορίας. 

3. Πλήρης γεωχημική έρευνα, η οποία θα συνίσταται στη 
συστηματική δειγματοληψία νερών. Επί τόπου θα γίνουν 
μετρήσεις ορισμένων φυσικών παραμέτρων (ρΗ, αγωγιμό¬ 
τητα) καθώς και ανάλυση ορισμένων ενδεικτικών στοι¬ 
χείων. Στη συνέχεια θα επιλεγούν τα πιο αντιπροσωπευ¬ 
τικά δείγματα στα οποία θα γίνουν ειδικές χημικές αναλύ¬ 
σεις. Σε ορισμένα δείγματα θα γίνουν και ισοτοπικές ανα¬ 
λύσεις. 

Τα δεδομένα των παραπάνω ερευνών θα επεξεργα¬ 
στούν κατάλληλα με στόχο να προταθεΙ θέση ερευνητικής 
γεώτρησης. 

Με τη γεωτρητική έρευνα θα διαπιστωθούν τα παρα¬ 
κάτω: 

- Η θερμική ανωμαλία της περιοχής. 

- Η ύπαρξη θερμού υδροφορέα, η φύση, το βάθος και 
το πάχος αυτού. 

- Ο χημισμός των γεωθερμικών ρευστών. 

Το βάθος της ερευνητικής γεώτρησης δεν αναμένεται 
να ξεπεράσει τα 400 μέτρα. Στην περίπτωση που τα απο¬ 
τελέσματα είναι θετικά η γεώτρηση θα διευρυνθεί σε πα¬ 
ραγωγικές διαστάσεις. 

Στη συνέχεια θα γίνει συστηματική άντληση της γεώ¬ 
τρησης επί πέντε ημέρες με στόχο: 

- χην εκτίμηση των υδραυλικών χαρακτηριστικών της 
γεώτρησης (στάθμη-παροχή- βέλτιστο καθεστώς εκμε¬ 
τάλλευσης) 

- την εκτίμηση των υδροδυναμικών και θερμοδυναμι¬ 
κών παραμέτρων του γεωθερμικού ταμιευτήρα 

- την εκτίμηση των καθαλατικών και διαβρωτικών χαρα¬ 
κτηριστικών του ρευστού. 

Λόγω της ύπαρξης του βιοτόπου της περιοχής πρέπει να 
γίνει επανέγχυση στους αρχικούς ταμιευτήρες με γεώ¬ 
τρηση επανεισαγωγής. 

Οι ερευνητικές εργασίες και η μελέτη σκοπιμότητας 
πρέπει να έχουν περατωθεί εντός έτους από της ημερο¬ 


μηνίας υπογραφής της συμβάσεως μισθώσεως και οι δα¬ 
πάνες πραγματοποιήσεώς των προϋπολογίζονται σε 
4.000.000 δρχ. σύμφωνα με την έκθεση που έχει υποβλη¬ 
θεί απά τον ενδιαφερόμενο και το σχετ.11 «'Ερευνα επι- 
φανείας και μελέτη σκοπιμότητας» (Ιο και 2ο στάδιο). 

Παράταση των ερευνητικών εργασιών για ένα ακόμη 
χρόνο επιτρέπεται με απόφαση του Υπουργού ΒΕΤ, 
ύστερα από αιτιολογημένη αίτηση του μισθωτή, δύο μήνες 
προ της λήξεως της δωδεκαμήνου ερευνητικής προθε¬ 
σμίας συνοδευόμενη από σχετική μελέτη συντεταγμένη 
και υπογεγραμμένη από Πτυχιούχο Γεωλόγο ή Διπλωμα¬ 
τούχο Μεταλλειολόγο Μηχανικό, στην οποία θα αναφέρο- 
νται οι εργασίες που έγιναν με τα αποτελέσματά τους, κα¬ 
θώς και αυτές που πρόκειται να γίνουν προς ολοκλήρωση 
της γεωθερμικής έρευνας. 

Μέσα σε τρεις μήνες από την ολοκλήρωση της έρευνας, 
ο μισθωτής υποχρεούται να υποβάλει εις τριπλοϋν στον 
Υπουργό ΒΕΤ, πλήρη έκθεση των αποτελεσμάτων της 
έρευνας με ιδιαίτερη έμφαση σε 6,τι αφορά το γεωθερ¬ 
μικό ενδιαφέρον της περιοχής, την παροχή, την θερμο¬ 
κρασία και τον χημισμό του γεωθερμικού ρευστού κ.λ.π. 

Μέοα στον μισθωμένο χώρο απαγορεύεται οποιαδή¬ 
ποτε γεωθερμική έρευνα και εκμετάλλευση από τρίτους, 
εκτός από τον μισθωτή και το Δημόσιο, το οποίο μπορεί να 
αναθέτει στο ΙΓΜΕ ή άλλο ερευνητικό φορέα, να πραγμα¬ 
τοποιεί έρευνες, δοκιμές, μετρήσεις και συλλογή στοι¬ 
χείων, χωρίς να παρεμποδίζει τις εργασίες του μισθωτή, 
για πληρέστερη γνώση των γεωθερμικών συνθηκών της 
περιοχής. Στην περίπτωση αυτή ο μισθωτής οφείλει να 
διευκολύνει τις ερευνητικές εργασίες του Δημοσίου, απέ¬ 
χοντας απά κάθε ενέργεια, που θα μπορούσε να δυσκολέ¬ 
ψει την πραγματοποίηση των ως άνω ερευνών. 

Η εκτέλεση γεωτρήσεων για εξασφάλιση γλυκού νερού 
(άρδευση, ύδρευση κ.λ.π.) μέσα στον εκμισθωμένο χώρο 
γεωθερμικού ενδιαφέροντος δεν επιτρέπεται επί ποινή 
εκπτώσεως του μισθωτή. Τέτοιες γεωτρήσεις μπορούν να 
εκτελεσθούν, μόνο ύστερο από έγκριση του Υπουργού 
ΒΕΤ δι’ αποφάσεώς του, στην οποία θα αναφέρονται οι 
προϋποθέσεις και οι περιορισμοί κάτω από τους οποίους 
μπορούν να γίνουν αυτές, 

Το Δημόσιο δικαιούται να παρακολουθεί ανά πάσα χρο¬ 
νική στιγμή την πρόοδο των ερευνητικών εργασιών. 0 μι¬ 
σθωτής οφείλει να μεριμνά για την προστασία του περι¬ 
βάλλοντος σε οποιαδήποτε εκτελούμενη εργασία κατά τη 
διάρκεια ισχύος της συμβάσεως μισθώσεως. 

Τυχόν μη συμμόρφωση του μισθωτή προς τους ανω¬ 
τέρω περιορισμούς και υποχρεώσεις του, συνεπάγεται τις 
προβλεπόμενες από την ισχύουσα νομοθεσία κυρώσεις, 
που μπορεί να φθάσουν μέχρι την έκπτωσή του από τα μι¬ 
σθωτικά του δικαιώματα και κατάπτωση της εγγυήσεως 
υπέρ του Δημοσίου. 

Σε κάθε περίπτωση απαγορεύεται π έναρξη έρευνας 
Γ/θ Δυναμικού πριν από την έκδοση εγκρίσεως περιβαλ¬ 
λοντικών όρων δια κοινής αποφάσεώς των Υπουργείων 
ΠΕΧΩΔΕ και ΒΕΤ, ύστερα απά εγκεκριμένη από το ΥΠΕ- 
ΧΩΔΕ μελέτη περιβαλλοντικών επιπτώσεων κοτά τη δια¬ 
δικασία της ΚΥΑ 69269/5387/24-10-90 (ΦΕΚ 678/Β/ 
25-10-90) κατ' εφαρμογή του Ν. 1650/86. 

4. Εκμετάλλευση. 

Εντός τριών (3) μηνών από τη λήξη της περιόδου έρευ¬ 
νας ή της παρατάσεώς της ο μισθωτής υποχρεούται να 
υποβάλει στο ΥΒΕΤ πλήρη οικονομοτεχνική μελέτη εκμε- 

ταλλεύσεως στην οποία θα διατυπώνονται με σαφήνεια, 
μεταξύ άλλων, οι ακριβείς θερμοενεργειακές δυνατότη¬ 
τες των ανακαλυφθέντων γεωθερμικών ρευστών, η χωρο¬ 
ταξική τοπογραφική αποτύπωση των τάφρων διαχείμασης 
ψαριών, το σύστημα (δίκτυο) Γ/θ θερμάνσεως, ο απαιτού¬ 
με νος για την τοποθέτησή του χρόνος, το ύψος των απαι- 
τουμένων χρημάτων και οί πηγές προελεύσεως, ιδιοκτη¬ 
σιακά στοιχεία των εδαφών (τάφρων) των μονάδων παρα¬ 
γωγής, ενεργειακά ισοζύγια, θερμικές απώλειες κατά τη 
ροή του θερμού νερού στις μονάδες παραγωγής και μέτρα 
αποτροπής διαρροών στις σωληνώσεις, βιωσιμότητα της 
επενδυτικής μονάδας εκμεταλλεύσεως, πρακτικά αποτε¬ 
λέσματα. 

Τα έργα υποδομής τα οποία υποχρεούται να κατα¬ 
σκευάσει ο μισθωτής για την εκμετάλλευση του Γεωθερ¬ 
μικού πεδίου (Γεωτρήσεις-δίκτυα διανομής-επιλογή χρή¬ 
σεων) πρέπει να στοχεύουν στην διασφάλιση της ορθολο¬ 
γικής χρήσεως της Γεωθερμικής ενέργειας και την προ¬ 
στασία του περιβάλλοντος. Ως εκ τούτου ο μισθωτής υπο- 
χρεούται να ερευνά και να εκμεταλλεύεται το Γεωθερμικό 
Δυναμικό του Γεωθερμικού χώρου σύμφωνα με τους κα¬ 
νόνες της επιστήμης και τεχνικής, υπό τις οδηγίες ειδικών 
επιστημόνων και τις διατάξεις της ισχύουσας νομοθεσίας 
(Ν.Δ. 210/1973-ΦΕΚ 277/Α/5-10-73 και 295/Α/ 
24-10-73, Κανονισμό Μεταλλευτικών και Λατομικών Ερ¬ 
γασιών ΦΕΚ 931/8/31-12-84, Ν. 4844/30 - ΦΕΚ 268/ 
Α/4-8-30 και Ν. 1475/84 - ΦΕΚ 131 /Α/11 -9-84, 

Το Δημόσιο ουδεμία ευθύνη φέρει ή αναλαμβάνει ένα¬ 
ντι του μισθωτή, για την επάρκεια ή την ανεπάρκεια παρο¬ 
χής γεωθερμικού ρευστού σε σχέση με το μέγεθος και τυ¬ 
χόν μελλοντική επέκταση της επενδυτικής δραστηριότη¬ 
τας ή ακόμη σε περίπτωση απώλειας αυτού, λόγω φυσι¬ 
κών μεταβολών (σεισμοί, ρήγματα κ.λ.π.). 

Εάν από την έρευνα ή την εκμετάλλευση γεωθερμικού 
Δυναμικού προκύπτουν επιπτώσεις, ικανές να παραβλά¬ 
ψουν άμεοα ή έμμεοα τη δίαιτα, την παροχή ή την ποιό¬ 
τητα του νερού ιαματικών πηγών ή ανακύψουν διαφορές 
μεταξύ φορέων έρευνας και εκμετάλλευσης Γ εωθερμικού 
δυναμικού και φορέων εκμεταλλεύσεως ιαματικών πηγών, 
αυτές ρυθμίζονται με απόφαση του Υπουργού ΒΕΤ, σύμ¬ 
φωνα με τη διάταξη της παρ.5 του άρθρου 2 του 
Ν.1475/84 όπως τροποποιήθηκε με το άρθρο 8 του 
Ν. 2244/94. 

Στη δικαιοδοσία του Υπουργού ΒΕΤ εναπόκειται η δια¬ 
κοπή της αντλήσεως Γεωθερμικού ρευστού από γεωτρή¬ 
σεις, εφόσον αποδεδειγμένα από την εκμετάλλευσή τους 
τίθεται σε κίνδυνο η δίαιτα, η παροχή ή η σταθεράτης της 
θερμοκρασίας γειτονικών παραγωγικών γεωτρήσεων που 
προϋπήρχαν της υπό κατάρτιση μισθώσεως, ως και ενδε¬ 
χόμενος επηρεασμός του Βιοτόπου Βιστωνίδος. 

Η ευαισθησία της περιοχής και η διατήρηση της Γεω- 
θερμικοϋδρογεωλογικής ισορροπίας του Γ/θ πεδίου επι¬ 
βάλει την επανεισαγωγή των Γ /θ ρευστών μέσω γεωτρή- 
σεως επανεγχύσεως εις τον αρχικό ταμιευτήρα, ενώ απα¬ 
γορεύεται αυστηρά η χρήση οιουδήποτε χημικού αντικα- 
θαλωτικού στο σύστημα κυκλοφορίας του Γ/θ ρευστού. 
Εάν το σύστημα κυκλοφορίας Γ/θ ρευστού αποτελείται 
από μεταλλικές σωλήνες θα πρέπει να εξετασθεί π μηχα¬ 
νική δυνατάτης αντικαθαλωτισμού του συστήματος κυ¬ 
κλοφορίας των Γ/θ ρευστών. 

Για την καταμέτρηση της καταναλώσεως του Γ/θ ρευ¬ 
στού οε κυβικά μέτρα (σι 3 ) το οποίο εξέρχεται από την γε¬ 


ωθερμική παραγωγική γεώτρηση, ο μισθωτής υποχρεού- 
ται στην εγκατάσταση ειδικού υδρομετρητή υψηλών θερ¬ 
μοκρασιών. 

Καθ’ όλη την διάρκεια της εκμεταλλεύσεως, ο μισθωτής 
είναι υποχρεωμένος να μεριμνά για την υγεία και ασφά¬ 
λεια των εργαζομένων, των διαβατών και περίοικων και 
την ασφάλεια των παρακειμένων ιδιοκτησιών τρίτων. Επί¬ 
σης να λαμβάνει όλα τα απαραίτητα μέτρα για τη ν προστα- 
σία του περιβάλλοντος και την αποφυγή μόλυνσης του 
εδάφους και των υδάτων της περιοχής. 

Τόσο στο στάδιο των ερευνών, όσο και κατά την εκμε¬ 
τάλλευση Γεωθερμικού Δυναμικού, απαιτείται έγκριση 
περιβαλλοντικών όρων για την προστασία του περιβάλλο¬ 
ντος. 

Σε κάθε περίπτωση απαγορεύεται η έναρξη εκμεταλ¬ 
λεύσεως Γ εωθερμικού Δυναμικού πριν από την έκδοση 
εγκρίσεως περιβαλλοντικών όρων, δια κοινής αποφάσεως 
των Υπουργείων ΠΕΧΩΔΕ και ΒΕΤ, ύστερα από εγκεκρι¬ 
μένη από το ΠΕΧΩΔΕ μελέτη περιβαλλοντικών επιπτώ¬ 
σεων και την διαδικασία της ΚΥΑ 69269/5387/ 
(24-10-90) ΦΕΚ 678/Β/25-10-90 κατ' εφαρμογή του 
Ν.1650/86. 

- Η συνολική επένδυση της μονάδας εκμεταλλεύσεως 
του Γ/θ ρευστού για ιχθυοκαλλιέργεια (θέρμανση τάφρων 
διαχείμασης ψαριών στις εγκαταστάσεις ιχθυοκαλλιέρ¬ 
γειας του Αλιευτικού Συνεταιρισμού Βιστωνίδος και Βι- 
στωνικού Κόλπου «Ο ΑΓΙΟΣ ΝΙΚΟΛΑΟΣ» Σ.Π.Ε. προϋπο¬ 
λογίζεται στο ποσό των 76.000.000 δρχ. σύμφωνα με την 
υποβληθείσα οικονομοτεχνική μελέτη εκμεταλλεύσεως. 
(Συμπεριλαμβάνονται Γεωτρήσεις παραγωγής και επανεγ- 
χύσεως, εξοπλισμός γεωτρήσεων, μηχανική ταμιευτήρων, 
οριστική περιβαλλοντική μελέτη, μελέτη εφαρμογής, κα¬ 
τασκευή δικτύου, εναλλάκτης θερμότητας, τεχνική συμ¬ 
βουλευτική υποστήριξη). 

Με δεδομένο ότι η εκμισθωμένη περιοχή ΓΘΧ είναι 
5.657,400 στρέμματα για έρευνα και εκμετάλλευση Γ/8 
Δυναμικού για την ενεργειακή στήριξη της επενδύσεως 
(θέρμανση τάφρων διαχειμάσεως ψαριών στις εγκαταστά¬ 
σεις ιχθυοκαλλιέργειας του Αλιευτικού Συνεταιρισμού Βι- 
στωνίδος και Βιστωνικοϋ Κόλπου «Ο ΑΓΙΟΣ ΝΙΚΟΛΑΟΣ» 
Σ.Π.Ε., είναι ευνόητο ότι μετά το πέρας της έρευνας δεν 
είναι δυνατόν νο είναι δεσμευμένα 5.657,4 στρέμματα 
Γ/θ χώρου. 

Γ Γ αυτό ο μισθωτής θα προτείνει στο ΥΒΕΤ τον ελάχι¬ 
στο χώρο Γ/θ πεδίου που θεωρεί ότι του είναι απαραίτη¬ 
τος για την επένδυση ενώ ο υπόλοιπος χώρος θα αποδε¬ 
σμευτεί. 

Ο Υπουργός ΒΕΤ θα κρίνει - μετά από γνωμοδότηση 
του ΙΓΜΕ - για την έκταση του Γ/θ χώρου ο οποίος θα πα- 
ραμείνει στον μισθωτή. 

Το αίτημα του μισθωτή για περιορισμό του αρχικά εκμι¬ 
σθωμένου Γ/θ χώρου θα υποβληθεί μέσα σε τρεις μήνες 
απά την ολοκλήρωση της έρευνας και θα είναι ενσωματω¬ 
μένος στην έκθεση με τα αποτελέσματα της έρευνας που 
θα υποβληθεί στο ΥΒΕΤ σύμφωνα με τα αναφερόμενα 
στην παρ.3 "Ερευνα του παρόντος. 

Ο χρόνος για την πραγματοποίηση των ως άνω επενδύ¬ 
σεων δεν μπορεί να είναι μεγαλύτερος των 12 μηνών από 
την ημερομηνία λήξεως της ερευνητικής περιόδου. 

Παράταση του χρόνου πραγματοποιήσεως της συνολι¬ 
κής επενδύσεως εναπόκειται στην κρίση του Υπουργού 
ΒΕΤ και σε κάθε περίπτωση δεν μπορεί να υπερβαίνει το 

ένα έτος. Το περί παρατάσεως αίτημα υποβάλλεται τρεις 
μήνες προ της λήξεως της προθεσμίας πραγματοποίησης 
της επενδϋσεως. Αν για οποιονδήποτε λόγο, η ως άνω πα¬ 
ράταση της προθεσμίας για την πραγματοποίηση της 
επενδύσεως παρέλθει άπρακτη, ο Υπουργός ΒΕΤ επιβά¬ 
λει κυρώσεις ο» οποίες μπορεί να φθάσουν μέχρι και την 
έκπτωση του μισθωτή και την κατάπτωση υπέρ του Δημο¬ 
σίου της κατατεθείσης εγγυήσεως. 

Εντός τριών (3) μηνών από την λήξη κάθε ημερολογια¬ 
κού έτους, ο μισθωτής υποχρεούται να υποβάλει στον 
Υπουργό ΒΕΤ σύντομη έκθεση για την δραστηριότητα που 
ανέπτυξε στην εκμετάλλευση του Γεωθερμικού Δυναμι¬ 
κού και την επιτευχθείσα παραγωγή εμπορευοίμων προϊό¬ 
ντων και την διάθεσή των (ποσότητες, τιμή) μετά αντιγρά¬ 
φων σχετικών παραστατικών. 

- Αδικαιολόγητη διακοπή των εργασιών εκμεταλλεύ- 
σεως του Γ/θ Δυναμικού για ένα (1) έτος συνεπάγεται την 
λύση της συμβάσεως και την κατάπτωση της εγγυήσεως 
υπέρ του Δημοσίου. 

Καθ' όλη την διάρκεια της μισθώσεως του Γ/θ Δυναμι¬ 
κού, ο Υπουργός ΒΕΤ διατηρεί το δικαίωμα ελέγχου, κατά 
την κρίση του, της αναπτυσσομένης στο μίσθιο δραστη¬ 
ριότητας του μισθωτή, ώστε να εξασφαλίζεται η ορθολο¬ 
γική εκμετάλλευση του Γ εωθερμικού Δυναμικού. 

Ο μισθωτής οφείλει να μεριμνά για την τυποποίηση των 
παραγομένων προϊόντων, σύμφωνα με τις σχετικές προ¬ 
διαγραφές των αρμοδίων φορέων του Δημοσίου και του 
Συνδέσμου Εξαγωγέων, η δε ουσκευασία των να εξασφα¬ 
λίζει συνθήκες υγιεινούς και ασφαλούς μεταφοράς των. 

5. Μίσθωμα. 

Ο μισθωτής θα καταβάλλει στο Δημόσιο αναλογικό μί¬ 
σθωμα ανά έτος βάσει του καταναλισκομένου Γεωθερμι¬ 
κού ρευστού, 

Το αναλογικό μίσθωμα υπολογίζεται σύμφωνα με την 
απόφασή μοςαριθ. Δ9/Β/Φ261/31928/21-12-93 (ΦΕΚ 
958/Β/31-12-93). 

Για τον υπολογισμό του αναλογικού μισθώματος λαμβά- 
νονται υπόψη τα κάτωθι στοιχεία: 

Υπολογισμός Μισθώματος Γ/θ Ενέργειας Χαμηλής Εν- 
θαλπίας (Α.Π. Δ9/Β/Φ261/31928). 

Για το Γ /θ πεδίο: 

ΒΙΣΤΩΝΙΔΑ - Ο ΑΓΙΟΣ ΝΙΚΟΛΑΟΣ 
Αριθμός γεωτρήσεων: 1 
Ωρες λειτουργίας ανά ημέρα: 24 
Συνολικός αριθμός ημερών λειτουργίας: 180 


Παροχή λειτουργίας κμ/ώρα: 100 
Ογκος ρευστού (κμ) - 432.000,00 

Εισερχόμενη θερμοκρασία ρευστού 40 

Εξερχόμενη θερμοκρασία ρευστού 25 

Τιμή φυσικού Αερίου (δρχ./κμ.) 40 

Συντελεστής Κ 5% 

Μεταβολή ενθαλπΙας/Κϋ/ΚρΓ) 52,68 
Ειδικός όγκος (Γτι’/Κςτ) 1,01 

ΜΙΣΘΩΜΑ. 1.782.599,02 


Στην έξοδο της γεωτρήσεως από το υπέδαφος ο μισθω¬ 
τής υποχρεούται να τοποθετήσει υδρομετρητή υψηλών 
θερμοκρασιών προς μέτρηση του καταναλισκομένου γεω¬ 
θερμικού ρευστού και να υποβάλει στο ΥΒΕΤ ανά εξάμηνο 
δήλωση κατά τον τύπο του Ν.1599/84 με την ένδειξη του 
μετρητή σε κυβικά μέτρα Γ/θ ρευστού τα οποία αντλήθη¬ 
καν το εξάμηνο. Σε περίπτωση μη τοποθετήσεως υδρομε¬ 
τρητών ως ανωτέρω, τσ μίσθωμα θα υπολογίζεται για 


πλήρη εκμετάλλευση των παραγωγικών γεωθερμικών γε¬ 
ωτρήσεων ανάλογα με τα χαρακτηριστικά τους. Η δήλωση 
θα είναι θεωρημένη από την αρμόδια Υπηρεσία του Αστυ¬ 
νομικού Τμήματος του Δήμου που λειτουργεί η εκμετάλ¬ 
λευση και στον οποίο Δήμο παρέχεται με την παρούσα το 
δικαίωμα του περιοδικού ελέγχου της καλής λειτουργίας 
του υδρομετρητή. 

Το οφειλόμενο στο Δημόσιο ετήσιο μίσθωμα υπολογιζό¬ 
μενο με την ως άνω Υπουργική Απόφαση θα βεβαιώνεται 
ως δημόσιο έξοδο από την Δ/νση Ενεργειακών ορυκτών 
του ΥΒΕΤ (Τμήμα Δ'). 

Ποσοστό 30% από το μίσθωμα θα διατίθεται στον Δήμο 
στην περιοχή του οποίου βρίσκεται η εκμετάλλευση του 
Γ/θ Δυναμικού με απόφαση του Υπουργού Βιομηχανίας, 
Ενέργειας και Τεχνολογίας. 

Η βεβαίωση του ως άνω μισθώματος στο αρμόδιο Δημό¬ 
σιο Ταμείο εισπράξεως θα γίνεται ανά εξάμηνο κάθε ημε¬ 
ρολογιακού έτους και θα καταβάλλεται από τον μισθωτή 
εντός τριών μηνών από την ημερομηνία παραλαβής των 
βεβαιωτικών καταστάσεων από το αρμόδιο για την εί¬ 
σπραξη Δημόσιο Ταμείο. 

Καθυστέρηση καταβολής του μισθώματος πέραν της 
τριμήνου προθεσμίας συνεπάγεται την επιβολή κυρώσεων 
(προστίμου ή και εκπτώσεως σε περίπτωση υποτροπής). 

Προς τούτο η ανωτέρω αναφερομένη ανά εξάμηνο θεω¬ 
ρημένη δήλωση στην οποία θα φαίνεται το σύνολο των κυ¬ 
βικών μέτρων του Γ/θ ρευστού το οποίο έχει αντληθεί στο 
εξάμηνο, βάσει των ενδείξεων του υδρομετρητή, θα υπο¬ 
βάλλεται στο ΥΒΕΤ εντός 10 ημερών από την λήξη του 
κάθε εξαμήνου. 

6. Υπομίσθωση, εκχώρηση μισθωτικών δικαιωμάτων. 

Ο μισθωτής δεν έχει δικαίωμα να υπομισθώσει ολικώς ή 
μερικώς τα μισθωτικά του δικαιώματα που απορρέουν από 
την απόφαση αυτή. 

Ο μισθωτής δεν δικαιούται επίσης να εκχωρήσει και να 
μεταβιβάσει με οποιονδήποτε τρόπο, τύπο ή μορφή τα δι- 
καιώματά του που απορρέουν από την απόφαση αυτή 
προς οποιοδήποτε τρίτο φυσικό ή νομικό πρόσωπο. Επι¬ 
τρέπεται μόνο εισφορά τους προς σύσταση εταιρείας 
στην οποία την πλειοψηφία των μετοχών θα έχει ο μισθω¬ 
τής ύστερα από έγκριση του Υπουργού ΒΕΤ που θα ορίζει 
τους κατά την κρίση του πρόσθετους όρους. 

7. Παραίτηση μισθωτή. 

Ο μισθωτής δικαιούται να παραιτηθεί της μίσθωσης αυ¬ 
τής οποτεδήποτε θελήσει με δήλωσή του προς τον 
Υπουργό ΒΕΤ. 

Η παραίτηση πάντως θα ισχύσει έξι {8} μήνες από την 
υποβολή της δήλωσης χωρίς να απαλλάσσει το μισθωτή 
της καταβολής μισθώματος κατά τη διάρκεια της παρα¬ 
πάνω εξάμηνης προθεσμίας. 

8. Έκπτωση. 

α. Η έκπτωση του μισθωτή για παραβάσεις των όρων της 
σύμβασης μίσθωσης, όπου αυτή προβλέπεται, απαγγέλ¬ 
λεται με απόφαση του Υπουργού ΒΕΤ μετά από προηγού¬ 
μενη προειδοποίηση του μισθωτή που θα γίνει 60 ημέρες 
πριν από την έκπτωση. Εφόσον μέσα στην προθεσμία 
αυτή ο μκΛωτής συμμορφωθεί με τις υποχρεώσεις του ή 
τακτοποιήσει τις παραλείψεις του απαλλάσσεται από 
κάθε κύρωση. 

β. Εφόσον περάσει άπρακτη η ανωτέρω προθεσμία των 
60 ημερών, ο Υπουργός ΒΕΤ εκδίδει απόφαση έκπτωσης 
που θα ισχύει από την κοινοποίησή της στον μ»θωτή. 

γ. Εφόσον κηρυχθεί έκπτωτος ο μισθωτής λύεται η μί¬ 
σθωση που έγινε με τη σύμβαση μίσθωσης και καταπίπτει 
υπέρ του Δημοσίου η εγγύηση που έχει κατατεθεί. 

9. Ζώνη προστασίας του μεταλλευτικού γεωθερμικού 
χώρου. 

Ο μισθωτής με δική του ευθύνη και έξοδα υποχρεώνεται 
να προστατεύει το γεωθερμικό πεδίο που του έχει εκμι¬ 
σθωθεί, από τυχόν γεωθερμική εκμετάλλευση από τρί¬ 
τους, ασκώντας τις νόμιμες διαδικασίες που απορρέουν 
από τα δικαιώματα της σύμβασης μίσθωσης. 

10. Προτεραιότητα μεταλλευτικού δικαιώματος 

Σε περίπτωση που ανακαλυφθεί στον παραχωρούμενο 
γεωθερμικό χώρο μετάλλευμα, εξαιρετικής κατά την 
κρίση του Υπουργού ΒΕΤ, σημασίας για την Εθνική Οικο¬ 
νομία, μπορεί το παραχωρούμενο δικαίωμα εκμετάλλευ¬ 
σης γεωθερμικού δυναμικού να περιοριστεί ή και να διά¬ 
γραφε! ολοσχερώς χωρίς καμία, σε βάρος του Δημοσίου 
απαίτηση, εκτός από την επιστροφή της εγγυητικής επι¬ 
στολής στον μισθωτή. 

11. Εγγύηση 

α. Για την πιστή εκτέλεση των όρων της παρούσας από¬ 
φασης, ο μισθωτής υποχρεώνεται κατά την υπογραφή της 
συμβάσεως-μίσθωσης να προσκομίσει εγγυητική επι¬ 
στολή αναγνωρισμένης Τράπεζας ύφους 20.000.000 δρχ. 
απεριόριστης διάρκειας. 

β. Η παραπάνω εγγυητική επιστολή επιστρέφεται στο 
μισθωτή μετά την κανονική λύση της μίσθωσης ή παραίτη¬ 
σης, εφόσον όμως έχει εκπληρώσει όλες τις υποχρεώσεις 
του, όπως αυτές προκύπτουν από τους όρους της σύμβα¬ 
σης μίσθωσης. Το ποσό της εγγύησης καταπίπτει υπέρ 
του Δημοοίου σε κάθε περίπτωση έκπτωσης κατά τη δια¬ 
δικασία του άρθρου 8 της παρούσης αποφάσεως. 

12. Ποινική ρήτρα. 

Για παραβάσεις όρων της σύμβασης μίσθωσης, εξαι- 
ρουμένων των περιπτώσεων για τις οποίες προβλέπεται 
έκπτωση και λύση της μίσθωσης, μπορεί να επιβληθεί με 
απόφαση του Υπουργού ΒΕΤ στον μισθωτή ποινική ρήτρα 
που μπορεί να φθάσει στο ύφος της εγγύησης. 

Στην περίπτωση επιβολής προστίμου, τούτο μπορεί να 
εισπραχθεί από την εγγύηση, το ποσό της οποίας ο μισθω¬ 
τής υποχρεώνεται να συμπληρώσει σ’ ένα μήνα από την 
κοινοποίηση σ' αυτόν της απόφασης του Υπουργού ΒΕΤ 
«Περί επιβολής προστίμου». 

Η μη εμπρόθεσμη συμπλήρωση του ποσού της εγγύη¬ 
σης, μπορεί να έχει σαν συνέπεια την έκπτωση του μι¬ 
σθωτή από τα μισθωτικά του δικαιώματα και τη λύση της 
μίσθωσης σύμφωνα με το άρθρο 8 της παρούσης αποφά¬ 
σεως. 

13. Λήξη της ισχύος της σύμβασης μίσθωσης. 

α. Μετά τη λήξη της μίσθωσης, ανεξάρτητα εάν γίνει κα¬ 
νονικά λόγω λήξης της διάρκειάς της ή μετά από παραί¬ 
τηση ή έκπτωση του μισθωτή ή με οποιονδήποτε άλλο νό¬ 
μιμο τρόπο, όλες οι πάγιες εγκαταστάσεις με την επιφά¬ 
νεια που καλύπτουν και έγιναν από τον μισθωτή για τις 
ανάγκες της εκμίοθωσης του γεωθερμικού χώρου (κτίρια, 
δεξαμενές νερού, εκαταστάοεις γεωτρήσεως κ.λ.π.) πε¬ 
ριέρχονται στην κυριότητα του Δημοσίου χωρίς αποζημί¬ 
ωση. Στα περιερχόμενα πάντως στο Δημόσιο δεν περιλαμ¬ 
βάνονται οι εδαφικές εκτάσεις που αποτέλεσαν αντικεί¬ 
μενο ιχθυοκαλλιέργειας ή χρησιμοποιήθηκαν έμμεσα ή 
άμεσα για τη δραστηριότητα καθώς και οι αντίστοιχες μη¬ 
χανολογικές και λοιπές συναφείς εγκαταστάσεις που δι¬ 


καιούται να αποκομίσει ο μισθωτής με την προϋπόθεση 
βέβαια άτι έχει εκπληρώσει προς το Δημόσιο όλες τις υπο¬ 
χρεώσεις που απορρέουν από τη σύμβαση μίσθωσης. 

β. Αν ο μισθωτής έχει εκπληρώσει τις υποχρεώσεις του 
όπως αυτές προκύπτουν από τη σύμβαση μίσθωσης μπο¬ 
ρεί να αποκομίσει τις παραπάνω μη περιερχόμενες στο 
Δημόσιο κατά τα ανωτέρω, εγκαταστάσεις, μέσα σε προ¬ 
θεσμία τριών (3) μηνών από τότε που λύθηκε η μίσθωση, 
με την παρουσία εκπροσώπου του Δημοσίου. 

Η προθεσμία αυτή μπορεί, μετά από σχετική αίτηση του 
μισθωτή να παραταθεί μία φορά με απόφαση του Υπουρ¬ 
γού ΒΕΤ για τρεις (3) μήνες ακόμη. 

γ. Εφόσον η παραπάνω προθεσμία περάσει άπρακτη, ο 
μισθωτής χάνει κάθε δικαίωμα επί των πιο πάνω εγκατα¬ 
στάσεων, που περιέχονται στην κυριότητα και κατοχή του 
Δημοσίου χωρίς να καταβληθεί οποιαδήποτε αποζημίωση 
στον μισθωτή ή άλλο που έλκει δικαιώματα. 

δ. Πριν λυθεί η σύμβαση μίσθωσης γίνεται με σύμπραξη 
και των δύο μερών επιτόπια απογραφή των εγκαταστά¬ 
σεων που παρέλαβε από το Δημόσιο ή πραγματοποίησε 
κατά τη διάρκεια ισχύος της μίσθωσης ο μισθωτής που η 
κυριότητά τους ανήκει κατά το Νόμο ή κατά τη σύμβαση 
μίσθωσης στο Δημόσιο, καθώς και όσων επιστρέφονται 
σύμφωνα με όσα αναφέρονται στην παραπάνω παρά¬ 
γραφο (β). 

ε. Εάν για οποιονδήποτε λόγο δεν συμπράξει ο μισθω¬ 
τής μέσα σε τακτή προθεσμία που ορίζεται από τον 
Υπουργό, η απογραφή γίνεται από επιτροπή εκπροσώπων 
του Υπουργείου ΒΕΤ. 

Αντίγραφο του πρακτικού της απογραφής κοινοποιείται 
έγκαιρα στον μισθωτή για να λάβει γνώση. 

στ. Ο μισθωτής ευθύνεται απέναντι στο Δημόσιο εάν 
κατά την αποχώρηση πάρει εγκαταστάσεις ή τμήματα ή 
εξαρτήματα τούτων χωρίς τη συγκατάθεση και την παρου¬ 
σία εκπροσώπου του Δημοσίου, επιφυλασσομένης και τυ¬ 
χόν ποινικής ευθύνης των υπευθύνων οργάνων του μι¬ 
σθωτή. 

14. Επίλυση διαφορών. 

Οποιαδήποτε διαφορά που θα προκύφει από την εφαρ¬ 
μογή της παρούσας μισθωτικής σχέσης και κατά τη διάρ¬ 
κεια αυτής, επιλύεται από το κατά τόπο αρμόδιο Δικαστή¬ 
ριο σύμφωνα με τις διατάξεις του Κώδικα Πολιτικής Δικο¬ 
νομίας. 

15. Το Ελληνικό Δημόσιο μπορεί να αναπροσαρμόζει οι¬ 
κονομικούς και άλλους όρους της σύμβασης μίσθωσης 
εφόσον υπάρξει απρόοπτη μεταβολή συνθηκών κατά την 
κρίση του Υπουργού ΒΕΤ, οι οποίοι εάν δεν γίνονται απο¬ 
δεκτοί από την μισθώτρια αυτή μπορεί να παραιτηθεί αζη- 
μίως και για-τα δύο μέρη. 

16. Απαραίτητη προϋπόθεση για την υπογραφή της 
συμβάσεως εκ μισθώσεως Γ/θ Δυναμικού σύμφωνα με τα 
ανωτέρω είναι: 

α. Η προσκόμιση από τον μισθωτή, κοινής αποφάσεως 
(ΥΠΕΧΩΔΕ και ΥΒΕΤ) εγκρίσεως περιβαλλοντικών όρων 
για την έρευνα και την εκμετάλλευση. 

β. Προσκόμιση εγγυητικής επιστολής αναγνωρισμένης 
Τράπεζας ύψους 20.000.000 δρχ. απεριορίστου διάρ¬ 
κειας για την καλή εκτέλεση των όρων της συμβάσεως. 

17. Κατόπιν των ανωτέρω, καλούμε τον νόμιμο εκπρό¬ 
σωπο του Αλιευτικού Συνεταιρισμού Βιστωνίδος - Βιστω- 
νικοΟ Κόλπου (ΠΟΡΤΟ ΛΑΓΟ) « Ο ΑΠΟΣ ΝΙΚΟΛΑΟΣ» 
όπως εντός προθεσμίας 60 ημερών από της δημοοιεύ- 

σεως της παρούσης στην Εφημερίδα της Κυβερνήσεως, 
προσέλθει ενώπιον Συμβολαιογράφου στο ΥΒΕΤ (Δ/νση 
Ενεργειακών Ορυκτών), Μιχαλακοπούλου 80, 5ος όρο¬ 
φος, γραψείο 515, για την υπογραφή της συνομολογηθει- 
σομένης σύμβασης μίσθωσης, οι δαπάνες της οποίας βα¬ 
ρύνουν τον μισθωτή. Αντίγραφο του συμβολαίου θα υπο¬ 
βληθεί εις διπλούν στο ΥΒΕΤ εντός αποκλειστικής προθε¬ 
σμίας 20 ημερών από της υπογραφής άλλως κηρύσσεται 
έκπτωτος. 

Ορίζουμε εκπρόσωπό μας για την υπογραφή της συμ- 
βάσεως μισθώσεως το Δ/ντή της Δ/ναεως Ενεργειακών 


Ορυκτών του ΥΒΕΤ κ. Γ. Πατελάρο. 

Αδικαιολόγητη απραξία του μισθωτή εντός του οριζομέ- 
νου ως άνω χρόνου των 60 ημερών, συνεπάγεται ανά¬ 
κληση της παρούσας αποφάσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1ΘΘ5 

ΟΥ*ΥΠΟΥΡΓΟΙ 

ΚΩΝΣΤΑΝΤΙΝΟΣ ΒΡΕΤΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




